[{"text_idx": "#000002", "text": "Pariisi Volley plaanib paari aastaga kerkida Euroopa tippu, Kreeki na\u0308hakse vo\u0303tmerollis ka tulevikus"}, {"text_idx": "#000003", "text": "Share this postClose sharing boxPariisi Volley plaanib paari aastaga kerkida Euroopa tippu, Kreeki na\u0308hakse vo\u0303tmerollis ka tulevikusTwitterFacebookLinkedIn"}, {"text_idx": "#000005", "text": "Ardo Kreegi karja\u0308a\u0308ri seitsmes hooaeg Pariisi Volley\u2019s kujuneb omamoodi eriliseks, vo\u0303is eeldada juba suvel, kui selgus, et Prantsusmaa u\u0308ks tippklubisid peab ta\u0308navu ma\u0308ngima esiliigas. Seda, kuidas on hooaeg aga tegelikult kulgenud, uuris Vo\u0303rkpall24 temporu\u0308ndajalt endalt."}, {"text_idx": "#000006", "text": "U\u0308heksakordne Prantsusmaa meister alustas hooaega viie ja\u0308rjestikuse 3:0 vo\u0303iduga, kuni mo\u0308o\u0308dunud na\u0308dalavahetusel alistati vo\u0303o\u0303rsil peetud ma\u0308ngus Saint Jean D\u2019illac \u201cko\u0303igest\u201d 3:2. Kreek oli 15 punktiga (+8) u\u0308ks kohtumise resultatiivsemaid."}, {"text_idx": "#000007", "text": "\u201cTegelikult on olnud pa\u0308ris raske hooaeg,\u201d to\u0303deb Kreek alustuseks. \u201cJust vaimselt. Alguses vo\u0303idad u\u0308he ma\u0308ngu 3:0, siis vo\u0303idad teise ma\u0308ngu 3:0... Lo\u0303puks vo\u0303itsime viis ma\u0308ngu 3:0. Selliste tulemuste puhul vo\u0303ib tahes-tahtmata mingil hetkel keskendumine kaduda. Aga pingutada ja to\u0308o\u0308d teha on tulnud ikkagi palju. Pa\u0308ris sirge jalaga ei saa ma\u0308ngudele vastu minna.\u201d"}, {"text_idx": "#000008", "text": "Pariis on aste madalamale langemisest hoolimata suutnud sa\u0308ilitada suures plaanis oma eelmiste aastate taseme, vaid nurgaru\u0308ndajate osakond on Kreegi so\u0303nul veidi lahjem. Hiljuti sai meeskond kuulda ka head uudist: kohalik vo\u0303rkpalliliit lubab Pariisil ikkagi osaleda Prantsusmaa karikavo\u0303istlustel. See ta\u0308hendab aga, et meeskonnal on edu korral vo\u0303imalus pu\u0308u\u0308da ja\u0308rgmiseks hooajaks kohta eurosarjas (CEV Cup)."}, {"text_idx": "#000009", "text": "\u201cPa\u0308rast maksupettuste jama vahetus klubis president ja kogu asjaajajate ring ning nu\u0308u\u0308d likvideeritakse eelmise aasta vo\u0303lgu. Uued sponsorid on leitud ja tundub, et asjad liiguvad to\u0303esti o\u0303iges suunas. Plaan on paari aastaga ehitada u\u0308les Euroopa tipus ma\u0308ngiv klubi. Ka ma\u0308ngijad on positiivselt meelestatud,\u201d u\u0308tleb Kreek, kes vo\u0303itis Pariisiga 2014. aastal tugevuselt teise eurosarja."}, {"text_idx": "#000010", "text": "Eestlane, kes on meeskonna u\u0308ks viiest leegiona\u0308rist, tunnistab, et klubi on temaga ra\u0308a\u0308kinud juba ka ja\u0308rgmisest hooajast."}, {"text_idx": "#000011", "text": "\u201cNii varakult polegi kunagi ja\u0308rgmise hooaja kohta maad uuritud,\u201d muigab tallinlane. \u201cJa ega teagi... Kui klubil on nii suured plaanid, siis vo\u0303iks siin ehk to\u0303esti ka tulevikus ma\u0308ngida.\u201d"}, {"text_idx": "#000016", "text": "Prantsusmaa esiliigat ja\u0308tkab Pariis (17 p) aga juba homme kodus oma tugevaima konkurendi Saint-Nazaire\u2019i (14 p) vastu."}, {"text_idx": "#000019", "text": "Kreek ja Sete alistusid Prantsuse karika poolfinaalis tugevale konkurendile, Micelli ja Kibbermanni to\u0308o\u0308andja ma\u0308ngib ta\u0308na finaalis"}, {"text_idx": "#000020", "text": "Prantsuse karikas: Kreek edenes eurosarjavo\u0303itja alistamisega poolfinaali, Kullerkann ja Orefice ja\u0308id la\u0308hikonkurendi vastu jo\u0303uetuks"}, {"text_idx": "#000021", "text": "Kreek teenis Prantsuse karikasarjas oodatud veerandfinaalpileti, Vahter meistriliigasatsi vastu u\u0308llatust ei valmistanud"}, {"text_idx": "#000024", "text": "Eestlased va\u0308lismaal: Keele play-off algas edukalt, Tammemaa ja\u0308i napilt karikafinaali ukse taha"}, {"text_idx": "#000026", "text": "Sete naases liigakarussellile kahe ootamatu kaotusega. Kreek: ma\u0308ngupaus lo\u0303hkus meie ru\u0308tmi"}]